Այնուհետև հյուրերը շրջայց կատարեցին «ԱՐԵԱԼ» արագացուցչային համալիրում, ծանոթացան «ԴԵՍԻ» կենտրոնի և «ՔԵՆԴԼ» ինստիտուտի միջև կնքված պայմանագրի շրջանակներում տրամադրված տերահերցային տիրույթի օնդուլյատորին, ինչպես նաև՝ ինստիտուտում գործող լաբորատորիաներին, որից հետո պրոֆ. Յ. Ռոսբախը և կոմիտեի նախագահ Սամվել Հարությունյանը եղևնիներ տնկեցին՝ ի նշան հայ-գերմանական համագործակցության ամրապնդման: